অত্যন্ত মিষ্টি চেহারা আর সুন্দর মনের মেয়ে দেবারতি চৌধুরী। এখন ও কৈশোরের শেষপ্রান্তে। দেবারতি ইন্দিরা গান্ধী ওপেন ইউনিভার্সিটির ছাত্রী। এক বিরল রোগে ক্লাস এইটের পর থেকে ধীরে ধীরে দৃষ্টিশক্তি ও শ্রবণশক্তি দুই-ই হারিয়ে ফেলেছে দেবারতি। ক্লাশ এইটে পড়ার সময় মেরুদন্ডে ও মস্তিষ্কে টিউমার ধরা পড়ে। কলেজে পড়ার সময় ওই টিউমার ক্রমে বেড়ে যায়। তার জেরে দেখাশোনার ক্ষমতা হারিয়ে ফেলে দেবারতি।